<classify> WAZIRI MKUU Kassim Majaliwa ametoa wito kwa Watanzania kujenga tabia ya kujiwekea akiba kwa kununua hisa kupitia taasisi za kifedha nchini.Majaliwa ametoa kauli hiyo jana wakati wa bonanza kati ya wabunge na watumishi wa Benki ya CRDB lililofanyika kwenye uwanja wa Jamhuri jijini Dodoma.Suala la kujiwekea akiba ni muhimu kwa ajili ya maendeleo binafsi na nashauri wananchi tutumie taasisi za fedha kujiwekea akiba pamoja na kukopa mikopo kwa ajili ya maendeleo yetu, amesema.Akizungumzia bonanza hilo Majaliwa amesema michezo ni sehemu nzuri kujenga afya, furaha na kujenga mshikamano wa karibu katika jamii.  <topic>: KITAIFA 